31. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ.  ΑΣΦΑΛΙΣΕΩΝ Αριθ. 135/2388 της 24/31 Δεκ. 1992 (ΦΕΚ Β΄ 777) Αύξηση των παρεχομένων από τον Κλάδο Επικουρικής Ασφάλισης Δικηγόρων του Ταμείου Νομικών συντάξεων. 1.Οι παρεχόμενες από τον Κλάδο Επικουρικής Ασφάλισης Δικηγόρων μηνιαίες περιοδικές παροχές στους Δικηγόρους και σε περίπτωση θανάτου στα μέλη των οικογενειών τους, ισούται με το γινόμενο του αριθμού των ετών ασφάλισης επί του συντελεστή προσδιορισμού της απονεμητέας επικουρικής παροχής, οριζόμενο για κάθε χρόνο ασφάλισης από 1.1.1992 σε 962 δραχμ., χωρίς να μπορεί να υπερβεί το ποσό που αντιστοιχεί κάθε φορά σε 40 έτη συντάξιμης υπηρεσίας. 2.Κατώτατο όριο της παρεχόμενης από τον κλάδο επικουρικής ασφάλισης Δικηγόρων, μηνιαίας παροχής ορίζεται από 1.1.1992 το ποσό των 14.793 δραχμ. 3.Από τις διατάξεις αυτής της απόφασης προκαλείται δαπάνη σε βάρος του προϋπολογισμού του ταμείου Νομικών-Κ.Ε.Α.Δ. ύψους εκατόν ογδόντα εκατομμυρίων δραχμ. περίπου για το τρέχον οικονομικό έτος και εκατόν ογδόντα εκατομμυρίων δραχμ. περίπου για καθένα από τα επόμενα οικονομικά έτη. 4.Για την ανωτέρω δαπάνη έχει εγγραφεί πίστωση στον προϋπολογισμό του ταμείου Νομικών-Κ.Ε.Α.Δ. ύψους τριακοσίων εκατομμυρίων δραχμ. με το στοιχεία 0621. 